CELEX: 32013D0181
Language: da
Date: 2013-04-22 00:00:00
Title: 2013/181/EU: Rådets afgørelse af 22. april 2013 fastsættelse af en liste over tre stedfortrædende dommere ved Retten for EU-personalesager

23.4.2013   
               
               
                  DA
               
               
                  Den Europæiske Unions Tidende
               
               
                  L 111/49
               
            
         RÅDETS AFGØRELSE
         af 22. april 2013
         fastsættelse af en liste over tre stedfortrædende dommere ved Retten for EU-personalesager
         (2013/181/EU)
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde, særlig artikel 257,
         under henvisning til traktaten om oprettelse af Det Europæiske Atomenergifællesskab, særlig artikel 106A, stk. 1,
         under henvisning til protokollen vedrørende statutten for Den Europæiske Unions Domstol, særlig artikel 62c, stk. 2,
         under henvisning til Europa-Parlamentets og Rådets forordning (EU, Euratom) nr. 979/2012 af 25. oktober 2012 om stedfortrædende dommere ved Retten for EU-personalesager (1), særlig artikel 1,
         under henvisning til indstilling fra Domstolens præsident af 10. december 2012, og
         ud fra følgende betragtninger:
         
                     (1)
                  
                  
                     Protokollen vedrørende statutten for Den Europæiske Unions Domstol åbner mulighed for at knytte stedfortrædende dommere til specialretterne for at træde i stedet for dommere, der har forfald, og som uden at være ramt af en invaliditet, der anses for fuldstændig, i en længere periode er forhindrede i at deltage i afgørelsen af sager.
                  
               
                     (2)
                  
                  
                     I henhold til Europa-Parlamentets og Rådets forordning (EU, Euratom) nr. 979/2012 af 25. oktober 2012 om stedfortrædende dommere ved Retten for EU-personalesager fastsætter Rådet med enstemmighed og på forslag fra præsidenten for Domstolen en liste over tre personer, der udnævnes som stedfortrædende dommere. Disse dommere vælges blandt tidligere medlemmer af Den Europæiske Unions Domstol, der kan stå til rådighed for Retten for EU-personalesager. De udnævnes for en periode på fire år og kan genudnævnes. Denne liste angiver endvidere, i hvilken rækkefølge de stedfortrædende dommere indkaldes til at udøve hvervet.
                  
               
                     (3)
                  
                  
                     En liste over tre stedfortrædende dommere ved Retten for EU-personalesager bør fastsættes —
                  
               VEDTAGET DENNE AFGØRELSE:
         
            Artikel 1
            Herved fastsættes en liste over tre stedfortrædende dommere ved Retten for EU-personalesager. Den består af:
            
                        —
                     
                     
                        Haris TAGARAS, tidligere dommer ved Retten for EU-personalesager
                     
                  
                        —
                     
                     
                        Arjen W. H. MEIJ, tidligere dommer ved Retten
                     
                  
                        —
                     
                     
                        Verica TRSTEN JAK, tidligere generaladvokat ved Domstolen og tidligere dommer ved Retten.
                     
                  Denne liste angiver, i hvilken rækkefølge de stedfortrædende dommere i påkommende tilfælde indkaldes til at udøve hvervet.
         
         
            Artikel 2
            Denne afgørelse træder i kraft dagen efter offentliggørelsen i Den Europæiske Unions Tidende.
         
         
            Udfærdiget i Luxembourg, den 22. april 2013.
            
               
                  På Rådets vegne
               
               E. GILMORE
               
                  Formand
               
            
         
         
            (1)  EUT L 303 af 31.10.2012, s. 83.